cyanic-selkie/wikianc huggingface dataset:
Karlshamns kommun
Kommunevåpenet
Blasonering: Eit skjold med bølgjedeling i gull, der ei oppstigande svart løve med raud tunge og raude klør held eit ståande svart anker med begge frampotane, samt i grønt.
Byvåpenet til Karlshamn vart fastsett allereie i privilegiebrevet frå 1666. Det same våpenet vart i 1974 registrert for Karlshamns kommun. Asarum og Mörrum hadde begge våpen frå 1940-talet, og desse vart ugyldige.
Tettstader
Det er seks tettstader i Karlshamns kommun. Ein mindre del av tettstaden Pukavik ligg også i kommunen, men den største delen ligg i Sölvesborgs kommun.
Tettstadene i tabellen er ordna etter innbyggjartal per 31. desember 2005. Administrasjonssenteret er utheva.
Infraraud astronomi
Infraraud astronomi er ei grein innan astronomi og astrofysikk som studerer himmellekamar som er synlege i infraraud stråling (IR). Bølgjelengda til infraraudt lys varierer frå 0,75 til 3,0 mikrometer. Infraraudt lys ligg mellom synleg lys og submillimeter-bølgjer.
Den infraraude astronomien byrja i 1830-åra, få tiår etter William Herschel oppdaga infraraudt lys i 1800. I starten gjekk utviklinga seint, og det var først tidleg på 1900-talet at ein definitivt fann andre himmellekamar enn sola og månen i infraraudt lys. Etter fleire oppdagingar i 1950- og 1960-åra innan radioastronomi, forstod, astronomane mengda informasjon som fanst utafor synlege bølgjelengder, og moderne infraraud astronomi vart grunnlagd.
Infraraud og optisk astronomi vert ofte praktisert med dei same teleskopa, dei same speglane eller linsene.
Henry Schjærven
Henry Schjærven, fødd 12. juli 1900 og død i Oslo 12. september 1972, var ein norsk teiknar.
Han teikna mellom anna ex-libris-merke.
Han var medlem i Tegnerforbundet.
Holmträsket
Holmträsket er ein liten innsjø på 1,6 hektar, som ligg i Huddinge kommun i landskapet Södermanland i Sverige. Innsjøen ligg i nærleiken av Sofielaunds avfallsanlegg og Gladö industriområde, og er derfor utan interesse for friluftslivsinteresserte. Innsjøen ligg først i si grein av Tyresån-vassdraget, og utløpet går til Orlången. Utløpet går via ein kulvert i industriområdet.
Kilopondmeter
Kilopondmeter med symbolet kpm er ei måleining for arbeid eller energi i det tekniske einingssystemet, og er lik det arbeidet ei kraft utfører når punktet som krafta angrip i, flyttar seg 1 meter i kraftretninga, og krafta heile tida er konstant lik 1 kp. Omrekna til SI-einingar er 1 kpm = 9,80665 newtonmeter ≈ 9,81 joule.
Girl Next Door Went A-Walking
«Girl Next Door Went A-Walking» er ein song spelt inn av Elvis Presley i 1960 for det første albumet hans etter han kom attende frå militæret, «Elvis Is Back!. Thomas Wayne, som var medlåtskrivar på songen, spelte inn den første versjonen i 1959 på Scotty Moore sitt kortvarige plateselskap Fernwood. Songen vart gjeven ut på singel av i mai 1960.
Fylkesveg 545 i Hedmark
Fylkesveg 545 i Hedmark går mellom Løvbergsmoen og Nordstad i Elverum kommune. Vegen er 13,3 km lang.
Egil Øvrebø
Egil Øvrebø var ein norsk historikar og arkivmann, og var statsarkivar i Bergen frå oktober 1971 til januar 1995.
Han tok artium på Firda gymnas på Sandane i 1947, og gjorde militærteneste i Tysklandsbrigaden. Egil Øvrebø vart cand. philol. 1956 med hovudfag i historie og bifag i latin og norsk. Han vart tilsett som arkivaraspirant i Riksarkivet 9. oktober 1953, var seinare arkivarvikar same stad, og vart i 1960 fast tilsett som arkivar ved Eldre avdeling i Riksarkivet.
Egil Øvrebø vart utnemnd til statsarkivar i Bergen 9. juli 1971, og tok over embetet 1. oktober.
Som statsarkivar la han ned stor innsats i å få ordna og katalogisert arkiva ved Statsarkivet i Bergen. Han ivra sterkt for å få i gang digitalisering og skanning av dei sentrale arkivseriane, og samarbeida med Historisk Institutt i Bergen om databaseregistrering av emigrantprotokollane for Bergen (1975-76), og kirkebøkene for Bergen (1980-). Han fekk prøvd ut bruk av videoplater som medium for arkivering tidleg på 1980-talet.
Som forskar var han oppteken av befolkningshistorie, og gav etter grundige arkivstudiar ut bok om den militære utskrivinga frå Bergen stift under Store Nordiske krig (1709-1719) i 1996.
Publikasjonar:
1956: Om busetnaden i ei vestlandsk innlandsbygd, Jølster, på 1500- og 1600-talet. 1956, Oslo. 78 bl. Hovudoppgåve i historie - Universitetet i Oslo, 1956.
1967: Peder Thott, Norsk Biografisk Leksikon, bind 16, s. 299-300.
1967: Moneta Norwei. Norsk mynt i tusen år. Heimen XIV (1967-69), s. 47-48.
1970: Merknader til ei bokmelding. Heimen XV (1970-72), s. 23-27.
1970: Om avtaksforretninger. Riksarkivets privatarkiv nr. 273, Riksen. Heimen XV (1970-72), s. 83-84.
1975: Nordhordland sorenskrivararkiv 1642-1945 (-1969) i Statsarkivet i Bergen. Konseptkatalog. 88 s.
1976: En ny bergensk arkivvise.
1978: I søkelyset: Diskresjonsspørsmål og personvern i lokalhistorien. Merknader. Heimen XVII (1976-78), s. 337-339.
1978: Kommentar til innlegg av Eljas Orrmans foredrag om Arkivenes Arbeidsprioritering. Trykt i «Arkivene og arkivbrukerne, rapport fra de 12. nordiske arkivdagene i Oslo 23.-24. juli 1977». ISBN 82-548-0002-2. Utgitt av Riksarkivet, Oslo 1978, side 95-98
1979: Bergen byarkiv. Nordisk Arkivnyt nr. 3 1979 s. 64-65
Interplanetarisk stoff
Interplanetarisk stoff er gass og støv i rommet mellom planetane. Den interplanetariske gassen består av nøytralt og ionisert hydrogen med tilsetning av andre atomære partiklar, som er utstøytt frå sola. Mesteparten av det interplanetariske støvet stammar truleg frå heilt eller delvis oppløyste kometar. I den vidaste tydinga omfattar den interplanetariske materien òg meteoroidar og kometar.
Egil Øvrebø
Publikasjonar:
1979: Statsarkivet i Bergen. Oversiktskatalog 1979. Utkast. 54 s.
1980: Eldre arkivbygningar (Statsarkivet i Bergen). Norsk Arkivseminar 1980. Oslo 1981, s. 119-126.
1981: EDB-prosjekt i Statsarkivet i Bergen, s. 198-201 NST XXVIII (1981), i Arkivposten 1/1981, s. 1-5, og i Humanistiske data. - Nr.1-1981. NAVFs EDBsenter for humanistisk forskning, 1981 s.14-18
Gömmaren
Innsjøen har rikeleg med fisk, og blant artane som finst her, er åbor, gjedde, mort og sørv. Regnbogaure, amerikansk bekkerøye og aure har vorte sett ut i innsjøen. For fiske i Gömmaren må ein ha eit eige fiskekort.
Det er òg sett ut signalkreps i innsjøen, etter at han opphavlege krepsebestanden vart ramma av krepsepest. Gömmaren inngår i Gömmarens naturreservat med 20 hektar av innsjøen har eit overflateareal på. Naturreservatet, som er på ca 700 hektar, strekkjer seg frå Gömmaren til Masmo, Kungens kurva og Segeltorp.
Egil Øvrebø
Publikasjonar:
1984: Videoplateteknikk - det nye lagringsmediumet for Arkivverket? Arkivposten 2/1984, s. 2-6.
1984: Frå Statsarkivet i Bergen. Arkivposten 3/1984, s. 2-3.
Mormont
Mormont er eit fjell på 604 meter over havet oppfor landsbyane Éclépens og La Sarraz i kantonen Vaud mellom Yverdon-les-Bains og Lausanne i Sveits.
Gömmaren
Gömmaren er særs populær på sommaren, på grunn av høve for soling og bading. Vatnet i innsjøen er klårt, med god sikt. Regnvatnet er den einaste vasskjelda til Gömmaren, med unntak av ein liten bekk som munnar ut ved sørvestbreidda av innsjøen. Nedbøren sig sakte gjennom den næringsfattige grunnen rundt innsjøen.
Egil Øvrebø
Publikasjonar:
1985: Statsarkivet i Bergen 100 år. Arkivposten 4/1985, s. 149-150.
1986: Bergen stiftamtmannsarkiv. Arkivposten 4/1986, s. 216-217, og i Nordisk Arkivnyt 3/1986, side 64.
1986: Stiftamtmannen i Bergen. Statsarkivet i Bergen. 1986. Bergen, VI, 245 s.
1988: Register til biskop Randulfs kopibok 1667-1674 i Bergen bispearkiv. Bergen. 105 s.
1988: Biskop Randulfs kopibok 1667-1674. Bjørgvin: kyrkjehistorisk årbok, s. 24-32.
1988: Rise Fimland, Risestøylen og Nærbedølingane. Jul i Sunnfjord, s. 20-23.
1989: Om prestearkiv og kommisjonsarkiv. Arkivposten 1/1989, s. 9-12.
1990: Ligso got æ græte føst. Jul i Sunnfjord, s. 13-17.
1991: Scanning - en løsning på slitasjeproblem? Nordisk arkivnyt - Årg. 36, nr. 3 (1991), s. 107-108. (Saman med Yngve Nedrebø.)
1992: Riksarkivet og resten av arkivverket. Arkivmagasinet 2/1992, s. 5-7.
1995: Ålhus kyrkje. Utg. Ålhus sokneråd. 82-993444-0-9. 109 s. Ill. (saman med Oddleiv Apneseth.)
1996: I kongens teneste : militær utskriving frå Bergens stift under Store nordiske krig 1709-1719. 558 s. ISBN 82-548-0048-0. Del av serien Skriftserie (Riksarkivet (Norge)), Bergen/Oslo.
1998: Biskop Koldings Kopibok, med namneregister og saksregister, Bergensposten 1, 1998, s. 11-30. 1998
Silly Love Songs
«Silly Love Songs» er ein song skriven av Paul McCartney og Linda McCartney og framført av Wings. Songen kom ut i 1976 på albumet Wings at the Speed of Sound. Songen vart gjeven ut som singel i 1976, med B-sida «Cook of the House». Songen vart skriven som eit svar til musikkritikarar som skulda McCartney for berre å skrive «dumme kjærleikssongar» og «sentimentalt kliss», og hadde òg element av disco.
Utgjeving
Den amerikanske singelen vart gjeven ut den 1. april 1976 og låg fem veker på rad på toppen av Billboard Hot 100. «Silly Love Songs» vart òg rangert øvst på årslista til Billboard for 1976. Det var òg den andre av tre songar gruppa hadde på toppen av Easy Listening-lista. Singelen selde til gullplate i USA for meir enn ein million selde eksemplar. Billboard rangerte òg «Silly Love Songs» som den beste av alle singlane Paul McCartney gav ut på Hot 100. I 2008 vart songen rangert på 31. plassen på lista over dei beste songane på Billboard-lista gjennom tidene. I Storbritannia kom singelen ut 30. april 1976 og nådde andreplassen på UK Singles Chart.
Songen var den 27. førsteplassen til McCartney som låtskrivar, som var ny rekord for ein låtskrivar. Med denne songen vart McCartney den første personen som hadde førsteplassar på ei Billboard-årsliste som medlem av to forskjellige band. Dei første på ei slik liste var «I Want to Hold Your Hand» i 1964 og «Hey Jude» i 1968.
«Silly Love Songs» har sidan kome ut på mange samlealbum av McCartney.
Andre innspelingar
I 1976 gav Wings ut eit konsertopptak av «Silly Love Songs» for det triple konsertalbumet Wings Over America. I 1984, tre år etter Wings var oppløyst, spelte Paul McCartney inn «Silly Love Songs» for filmmusikkalbumet til Give My Regards to Broad Street.
Happy Together
«Happy Together» er ein song frå 1967 frå The Turtles sitt album med same namn. Singelen kom ut i februar 1967 og slo The Beatles sin «Penny Lane» ned frå førsteplassen på Billboard Hot 100 i tre veker. Det var den einaste førsteplassen til gruppa. «Happy Together» nådde 12. plass på UK Singles Chart i april 1967. Songen vart skriven av Garry Bonner og Alan Gordon, tidlegare medlemmar i eit band kalla The Magicians. Songen vart avvist mange gonger før The Turtles fekk tilbod om å spele han inn.
Då dei framførte songen på fjernsyn, «spelte» Mark Volman forskjellige instrument som ikkje er med i songen for kvar nye framføring. På Ed Sullivan «spelte» han ein trompet, på Smothers Brothers eit piano, og på andre eit valthorn.
Songen er nytta i mange filmar, mellom anna The Magic Garden of Stanley Sweetheart i 1970, Heart Like a Wheel i 1983, Making Mr. Right i 1987, Ernest Goes to Camp i 1987, Happy Together i 1989, Naked Gun i 1988, Muriel's Wedding i 1994, Happy Together 1997, Sorted i 2000, Adaptation. i 2002, Cherish i 2002, S1m0ne i 2002, Bubble Boy i 2002, Freaky Friday i 2003, Ma Mère i 2004, Imagine Me and You i 2005, dokumentaren Blindsight i 2006, Simpsons Movie i 2007, 27 Dresses i 2008 og Stepfather i 2009. Den franske versjonen til Frank Alamo vart nytta i filmane Get Him to the Greek og Scared Shrekless.
På fjernsyn er songen nytta mange gonger i episodar av The Simpsons og i episodar av That '70s Show, The Muppet Show, Cupid, Scrubs, ER, The Wonder Years, og My Name Is Earl.
I reklamar er songen nytta av Golden Grahams i 1980-åra, Super Smash Bros. i 1999, Toyota (Toyota New Zealand) for Toyota Rav4 i 2006, og i 2009 av Ford for Ford Focus.
«Happy Together» er blitt spelt av mange andre artistar, som Weezer, Petula Clark, Captain and Tennille, Jason Donovan, The Nylons, Simple Plan, Caterina Valente, The Dollyrots, Blue Meanies, Donny Osmond, T.G. Sheppard (som nådde Topp 10 på countrylista i 1979), Tahiti 80, Filter, MStar, Buck Wild, Flobots og Tally Hall, som samplar originalen. Frank Zappa spelte songen på konsertalbumet Fillmore East - June 1971 og hadde på den tida med seg i bandet sitt dei originale Turtles-vokalistane Howard Kaylan og Mark Volman, i tillegg til bassisten Jim Pons. Kaylan og Volman laga òg ein reggaeversjon av songen for det siste Flo & Eddie-albumet Rock Steady with Flo & Eddie. Hugo Montenegro sin versjon av songen vart gjeven ut som singel i 1969 og nådde 29. plass på Billboard Easy Listening chart. Songen er sungen av Raude Armé-koret og Leningrad Cowboys.
I 1999 var songen i følgje BMI den 44. mest spelte songen på radio i USA på 1900-talet,
Monte Moro
Monte Moro er eit fjell i Wallis-Alpane på grensa mellom Sveits og Italia.
Luca Signorelli
Luca Signorelli var ein italiensk renessansemålar, fødd og død i Cortona i Toscana. Freskomåleria i Orvieto-katedralen (1499-1503), ein serie halvsirkelforma komposisjonar som formidlar visjonar av liv og død, straff og oppstode, vert rekna som høgdepunktet i hans verksemd som målar. Interessa hans for nakne figurar i rørsle vart vidareført gjennom Michelangelo si gjerning.
Liv og gjerning
Signorelli si interesse for den formelle oppbygginga mot den dramatiske handlinga gjennomsyrer dei religiøse komposisjonane og portretta hans. Frå 1482 til 1484 arbeidde han på freskane i det sixtinske kapellet i Roma, der han laga ein freske med motiv frå historia om den bibelske Moses. Kring same tid måla han figurar av englar, apostlar, evangelistar i det åttekanta sakristiet i kyrkja i Loreto. I klosteret Monte Oliveto Maggiore ved Buonconvento i nærleiken av Montalcino i provinsen Siena måla han omkring 1498 ein freskosyklus over legenda om helgenen Benedikt.
Frå år 1499 budde Signorelli i Orvieto, der han utsmykka 'Cappella della Madonna' i bykatedralen med det berømte freskomåleriet som framstiller Dommedag, eit verk som påverka Michelangelo då denne måla dei verdskjende freskomåleria i det sixtinske kapellet. Signorelli oppheldt seg i korte tidsrom i Firenze 1508 og 1512, og i Roma 1508 og 1517.
Antonello da Messina
Antonio di Giovanni de Antonio, betre kjend som Antonello da Messina, var ein italiensk målar under ungrenessansen. Han var både fødd og døydde i Messina, og for det meste aktiv på Sicilia. I si levetid var Antonello ein mykje omtykt målar.
Liv og gjerning
Antonello og familien hans oppheldt seg 1460 i Amantea i Calabria og var før 1465 og seinare i 1473-74 i Messina. Perioden 1474-76 heldt hans seg sannsynlegvis i Venezia, der han i den fyrste tida arbeidde på altartavla i San Cassiano. Takk vere sin nye målarstil vart han snøgt vide kjend som portrettmålar og hadde nær kontakt med Giovanni Bellini og Vittore Carpaccio. Eit fleirtal av verka til Antonello stammar frå denne korte skapingsperioden i lagunebyen.
I måleriet Marias bodskap, kanskje Sicilias mest berømte, brukte Antonello da Messina eit redusert fargespektrum. Geometrien i verket tyder på at han hadde studert Piero della Francesca sitt formspråk.
Fredstraktaten i Amiens
Fredstraktaten i Amiens blei underskriven av den 25. mars 1802 av Joseph Bonaparte og Charles Cornwallis som ein «endeleg fredsavtale» mellom Frankrike og Storbritannia. Han enda Dei franske revolusjonskrigane.
Fylkesveg 546 i Hedmark
Fylkesveg 546 i Hedmark går mellom Snippen i Åmot kommune og Sveva i Elverum kommune. Vegen er 33,1 km lang.
Fredstraktaten i Amiens
Freden kom i stand etter at William Pitt den yngre hadde gått av som britisk statsminister i 1801. Han blei erstatta av Henry Addington, som straks tok kontakt med Napoléon Bonaparte (bror til Joseph Bonaparte) med eit framlegg til fredsavtale. Sjefsforhandlarane for Frankrike var Charles-Maurice de Talleyrand og Joseph Bonaparte og for Storbritannia Robert Jenkinson, 1. jarl av Liverpool.
Freden varte ikkje lenge. Napoleonskrigane braut ut i 1803, og i 1804 var William Pitt d.y. igjen britisk statsminister.
Österbottens Tidning
Österbottens Tidning er ei svenskspråkleg lokalavis for Jakobstads- og Karlebyregionen i Finland. Ho kjem ut sju dagar i veka og har eit opplag på omtrent 15 700 eksemplar. Nyheitene blir òg publiserte på nettsida til avisa.
Real Live Roadrunning
Real Live Roadrunning er eit konsertalbum av den britiske musikaren Mark Knopfler og den amerikanske songaren Emmylou Harris, gjeve ut 14. november 2006 av Mercury Records og Universal Music internasjonalt, og av Warner Bros. Records i USA. Albumet vart spelt inn den 28. juni 2006 i Gibson Amphitheatre i Los Angeles, mot slutten av sommarturneen deira etter albumet All the Roadrunning. Real Live Roadrunning vart gjeve ut som ein kombinert CD/DVD.
Plateomslag
Plateomslaget er det andre albumet som syner Knopfler sin National Style 0 resonatorgitar, den same ein kan sjå på omslaget til Brothers in Arms, det bestseljande albumet til det tidlegare bandet hans, Dire Straits.
Mottaking
I meldinga si for AllMusic gav James Christopher Monger albumet tre av fem stjerner, og skreiv «musikken er så feilfri som ein kan vente seg, men det er ikkje mykje her som skil songane frå studioversjonane». Mongers skreiv til slutt «Den medfølgjande DVDen er eit betre døme på den rolege dynamikken til paret, som let både duoen og det flinke bandet ha eit breiare spektrum der dei kan stråle ut sine skakke soger om kjærleik, tap og livet».
DVD
Heile konserten på Real Live Roadrunning vart òg gjeven ut på DVD den 14. november 2006. DVDen inneheld òg ein dokumentar og intervju.
Guajira-halvøya
Guajira-halvøya [gwaˈxiɾa, gwaˈhiɾa] (spansk Península de La Guajira, wayunaiki Hikükariby) er ei halvøy i Nord-Colombia og Nordvest-Venezuela i Karibia. Det er den nordlegaste halvøya i Sør-Amerika og har ei flatevidd på 25 000 km², som strekkjer seg frå kysten av Manaure i Colombia i vest til Venezuelabukta i aust. I 1891 var det ein tvist mellom dei to landa om grensa over halvøya. I dag ligg det meste av territoriet innanfor La Guajira-departementet i Colombia, medan kyststripa mot Venezuelabukta ligg i den venezuelanske Zulia-staten. Den nordlegaste staden på halvøya vert kalla Punta Gallinas og er det nordlegaste punktet på fastlandet i Sør-Amerika, på ca. 12 ° 27' nordleg breidd. Avgrensinga mot sørvest kan geografisk definerast der landtunga mellom hava er smalast, og vil då rekke omtrent sør til byen Uribia. Alternativt kan avgrensinga settast mot fjellområda Sierra Nevada de Santa Marta og Serranía del Perijá i sør. Med sistnemnde definisjon vil Guajira-halvøya òg femne om byen Riohacha kor elva Ranchería har utlaup i Karibhavet.
Fylkesveg 552 i Hedmark
Fylkesveg 552 i Hedmark går mellom Hornmoen og Nøtåsbrua i Elverum kommune. Vegen er 5,8 km lang.
Guajira-halvøya
Klima
Klimaet er generelt varm og tørt til halvtørt. Passatvindar frå den nordlege halvkula treffer denne regionen. Den nordaustlege flanken av fjellkjeda Sierra Nevada de Santa Marta verkar som ein barriere mot sørvest som genererer rikeleg nedbør i låglandet, og gjev nedbør til nedslagsfeltet for Rancharía-elva, den einaste store elva i området. Klima og vegetasjon varierer frå sør til nord, i sør eit høgt fuktig klima, ca. 3000 mm nedbør i året, ned til 300 mm nedbør i året i ørkenområda i nord.
Fjellpartiet Macuira i nordaust er eit landskap som hever seg nokre hundre meter over havet, med toppar på over 800 moh. Det fangar nokon av passatvindane og forårsakar skodde. Mesteparten av fjellkjeda er eit verna område kalla Serranía de Macuira.
Økonomi
Det er hovudsakleg wayuu-folk som bur på halvøya, dei brukar slettene til beite for storfe, sauer, geiter og hestar. Ekstrakt frå krattplanten Libidibia coriaria blir brukt til garving og farging. Etterkommarane til dei spanske kolonistane busette seg i den søraustlege delen av halvøya, nokon gonger referert til som Padilla-provinsen, der landet er meir fruktbart på grunn av nærleik til andre elvebasseng, som t.d. Cesar-elvområdet. Her finn ein plantasjar av bomull, durra og store krøterfarmar.
Sidan 1980-talet var det sentrale området på halvøya utsett for utforsking og utnytting av kol og naturgass i området, kolgruva Cerrejón og petroleum ved kysten. Ikkje langt frå Riohacha ligg eit naturgassfelt med røyrleidning til Barranquilla.
Åbo Underrättelser
Åbo Underrättelser (ÅU) er ei svenskspråkleg lokalavis for Åbo, Sankt Karins og Åboland i Finland. Ho kjem ut fem dagar i veka og har eit opplag på rundt 7 500 eksemplar. Nyheitene blir òg publiserte på nettsida til avisa.
Første eksemplar av Åbo Underrättelser vart utgjeve den 3. januar 1824, og avisa er dermed den eldste dagsavisa i Finland som framleis eksisterer.
Åbo Underrättelser er eigd av Förlags Ab Sydvästkusten.
Västra Nyland
Västra Nyland er ei svenskspråkleg lokalavis for Raseborgsregionen i Finland. Hovudkontoret til avisa ligg i Ekenäs. Ho kjem ut seks dagar i veka og har eit opplag på omtrent 11 000 eksemplar. Avisa dekker òg nyheiter i Sjundeå, Kyrkslätt og Lojo.
Første eksemplar av Västra Nyland vart utgjeve den 7. oktober 1881. Avisa er eigd av mediehuset KSF Media. Nyheitene blir òg publiserte på nettstaden til avisa.
Pelée
Montagne Pelée eller berre Pelée er ein 1394 meter høg aktiv stratovulkan på nordsida av øya Martinique i Karibia. Han hadde eit kraftig utbrot i 1902 og eit mindre i 1929. Namnet «Pelée» tyder 'skalla'.
Utbrotet i 1902
8. mai 1902 eksploderte vulkanen. I løpet av eit par minutt ramma pyroklastiske straumar byen Saint-Pierre. Byen blei heilt øydelagd. Nær 30 000 menneske omkom. I Saint-Pierre overlevde berre to personar. Dette er den verste katastrofen i samband med vulkanutbrot i historia til Karibia.
Vetovo
Vetovo (bulgarsk Ветово) er ein by og ein kommune i provinsen Ruse i Bulgaria. Kommunen omfattar byane Vetovo, Glodzjevo og Senovo, i tillegg til tre andre busetnader.
Kommunen har eit areal på 328 km2. Ved folketeljinga i 2011 hadde kommunen 12 450 innbyggjarar, medan sjølve byen hadde 4 417 innbyggjarar.
Dei største busetnadene i kommunen er:
Kazáfani
Kazáfani (gresk Καζάφανι, tyrkisk Ozanköy) er ein distriktsby på Kypros og ein lokalstyrd busetnad i distriktet Kerýnia i Republikken Kypros.
Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som ein del av kommunen Girne (Kerýnia) i distriktet Girne.
Motto della Tappa
Motto della Tappa er eit fjell i Dei lepontinske Alpane på grensa mellom Sveits og Italia. Fjellet har ei høgd på 2078 meter over havet og ligg søraust for Bellinzona.
Fylkesveg 553 i Hedmark
Fylkesveg 553 i Hedmark går mellom Skogbruksmuseet og Elvis i Elverum kommune. Vegen er 2,9 km lang.
Carl Georg Starbäck
Carl Georg Starbäck var ein svensk historikar og forfattar. Han var fødd i Falun og døydde i Uppsala.
Starbäck gav ut både historiske fagbøker og historiske romanar. Han dyrka den historiske romanen etter mønster av den skotske forfattaren Walter Scott og den danske forfattaren Bernhard Severin Ingemann, og tok for seg episodar frå den svenske mellomalderen i romanane sine. Saman med forfattaren og embetsmannen Per Olof Bäckström vart han òg vidgjeten for det populærhistoriske verket Berättelser ur svenska historien i 22 band, som Starbäck hadde påbyrja og skrive elleve av banda av, og dessutan byrjinga på det tolvte (1860-75), og som Bäckström fullførte (1875-81).
Starbäks bøker Försök till lärobok i svensk historia för folkskolor och nybegynnare (1862) og Små berättelser ur svenska historien (1867), kom ut i fleire opplag. Andre av hans arbeid er Inledning till medeltidens historia (1856), Historiens betydelse som undervisningsämne (1859), Öfversikt av riksföreståndarskapet i Sverige under unionstiden (1864), Läsebok, innehållande smärre berättelser ur svenska historien (1865), Skarpskyttens ungdomsminnen, historisk berättelse (1867) og Små berättelser om märkliga orter i Sverige (1868).
Ålandstidningen
Ålandstidningen (Åland) er ei dagsavis for Åland som kjem ut i Mariehamn. Avisa vart grunnlagd i 1891 og var talerøyr for kampen for attforeining med Sverige. Avisa var lenge Åland si einaste dagsavis og hadde derfor ein sterk innverknad på opiniondanninga.
Far'a
Far'a eller al-Fari'ah (arabisk مخيّم الفارعة ) er ein palestinsk flyktningleir nede i Jordandalen, nordvest på Vestbreidda, 12 kilometer sør for Jenin og to kilometer sør for Tubas, tre kilometer nordvest for Tammun og 17 kilometer nordaust for Nablus. I følgje Palestinsk statistisk sentralbyrå (PCBS) hadde leiren eit folketal på 5 750 flyktningar i 2006, men UNRWA registrerte 7 244 flyktningar.
Far'a vart grunnlagd i 1949 etter den arabisk-israelske krigen i 1948 på 255 mål land. Han er ein av få leirar på Vestbreidda som er forsynt med vatn frå den nærliggande kjelda Far'a, som leiren har fått namn etter. Leiren vart okkupert av Jordan og så Israel fram til november 1998, då han vart gjeven over til Den palestinske sjølvstyresmakta, som følgje av Wye River-avtalen.
Det meste av arbeidsstyrken i leiren driv med jordbruk og somme arbeider i byggeverksemda i israelske busetjingar i Jordandalen.
Arne van Erpekum Sem
Arne Ole van Erpekum Sem (fødd 19. mai 19, 1873 i Oslo – død 1951) var ein norsk songar, songlærar og musikkritikar. Han debuterte som Max i Der Freischütz, av Carl Maria von Weber.
Erpekum Sem var fødd i Oslo, men vaks opp i Mandal.
Kjelder
Yngvar Lillesund,'Sorenskriversonnen fra Mandal som ble verdenskjent kunstner,' Lindesnes Frisinnet Folkeblad for Vest-Agder (May 19, 1973): 1 and 4.
Øya Kuli
Kuli (Kuløya) er ei øy i Smøla kommune på Nordmøre i Møre og Romsdal fylke. Ho har eit areal på 4,3 km². Øya ligg vest/nordvest av Edøya, som ho har brusamband med. Øya har også brusamband vidare nordover mot Rossvolløya og Smøla. Øya er kjend for Kulisteinen.
Ramndalshaugen er ein fjelltopp på øya. Han er det høygaste punktet i kommunen, med ei høgd på 70 meter over havet.
VM i fotball for kvinner 2007
VM i fotball for kvinner 2007 blei arrangert i Kina frå 10. til 30. september 2007. Dette var andre gongen Kina arrangerte meisterskapen. Kampane vart spelte i fem byar rundt om i Kina. 16 lag deltok i meisterskapen.
Regjerande meister Tyskland vart verdsmeister igjen etter å ha slege Brasil 2–0 i finalen. Dette var fyrste gongen at eit landslag vann verdsmeisterskapen i fotball for kvinner to gongar på rad. USA vann bronsefinalen etter 4–1-siger over Noreg.
Gruppe B
-
---
Gruppe C
---
Gruppe D
--
Kvartfinalar
---
Ex-utstyr
I elektroteknikken blir eit eksplosjonsfarleg område definert som ein plass der konsentrasjonar av brennbar gass, damp eller støv kan dukka opp. Elektrisk utstyr som må installerast på slike område, må vere spesialkonstruert og testa for å sikre at det ikkje startar ein eksplosjon på grunn av lysbogedanning mellom kontaktar eller høg overflatetemperatur på utstyret. Den eksplosive atmosfæren og soneinndelinga bestemmer valet av elektrisk utstyr. Det inneber at utstyr som er laga for ein eksplosiv gassatmosfære, ikkje kan brukast i ein eksplosiv støvhaldig atmosfære. Og omvendt: Utstyr som er konstruert for ein eksplosiv støvhaldig atmosfære, kan ikkje brukast i ein eksplosiv gasshaldig atmosfære. Tilsvarande kan ikkje utstyr som er produsert for eksplosjonsgruppe Ӏ (metangass i kolgruver), brukast for gassar i eksplosjonsgruppe ӀӀ eller omvendt. Utstyr kan likevel vere godkjent for både gruppe Ӏ og gruppe ӀӀ og kan da brukast begge stader. Det same kan vere tilfellet med utstyr som er konstruert for både eksplosive gass- og støvatmosfærar.
Smirnenski
Smirnenski (bulgarsk Смирненски) er ein landsby i kommunen Vetovo i provinsen Ruse i Bulgaria. Ved folketeljinga i 2011 hadde busetnaden 2 171 innbyggjarar.
Ex-utstyr
Ex d – Eksplosjonssikkert utstyr
Gruppa tilsvarer elektrisk utstyr der kapslinga er konstruert på ein slik måte at kapslinga toler ein indre eksplosjon av den gassen og dampen den er berekna for, og slik at eksplosjonen ikkje spreier seg til den omliggjande atmosfæren eller at kapslinga blir skadd. Ex d-utstyr er sertifisert ut frå CENELEC EN 50 015 Generelle forskrifter og CENELEC EN 50 018 Eksplosjonssikker utførelse.
Eksplosjonssikkert utstyr kan ofte gjenkjennast på sin ”klumpete” og solide utsjånad. Det blir stilt strenge krav til flammespaltar og gapet mellom desse. Ex d-utstyr blir nytta ofte når gneistgivande eller varme komponentar må plasserast i eksplosjonsfarleg område. Ex d-utstyr finn ein som utstyrsboksar, motorar, brytarar, stikkontaktar osv.
Kristen Gundelach
Kristen Christen Larsen Gundelach var ein norsk lyrikar, omsettar og skribent. Hans ettermæle er prega av han var aktiv i Nasjonal Samling sitt kulturarbeid 1940-45.
Ex-utstyr
Ex d – Eksplosjonssikkert utstyr
Ex d-utstyr er som regel laga av stål, rustfritt stål, eller ei spesiell bronselegering. No i nyare tider har det også komme plastkapslingar. Ex d-utstyr er kostbart i innkjøp og krev omfattande velikehald, derfor bør ein tenkje seg om to gonger om ein verkeleg treng ei slik kapsling.
Kristen Gundelach
Gundelach debuterte med diktsamlinga Liv og lek i 1916, og skreiv fleire diktsamlingar, òg i sonettform. Han omsette lyrikk frå tysk, fransk, italiensk og spansk, og blir i dag kanskje best huska for sine versjonar av Goethes Faust (1943 og 1957), Dantes Den guddommelige komedie (utvalg, 1953) og Vergils Aeneiden (utvalg, 1967). Han skreiv òg, under ulike pseudonym, kriminal- og underhaldningslitteratur. Eit av desse var Christen Larsen.
Ex-utstyr
Ex e - Tennsikker utføring
Verneart for elektriske apparat, prinsipiell verkemåte og hovudbruksområdet. Vernesarten er i høve til IEC 60 079-7 og NEK En 50 019.
Grunnleggjande prinsipp Ex e er ei kapsling der det er tatt spesielle konstruktive omsyn, slik at det er auka tryggleik mot uakseptabelt høge temperaturar og mot danning av gneistar og lysbogar på og inne i utstyret. Ei Ex e-kapsling skal aldri innehalde gneistgjevande eller varme komponentar (temperaturar over temperaturklassen). Det er også krav til at kapslinga skal vere beskytta mot vatn og støv (minimum IP-54).
Ex e-utstyr er sertifisert i høve til CENELEC EN 50 014 Generelle krav og CENELEC EN 50 019 Tennsikker utføring og IEC 60079-7.
Hovudbruksområde Koplingsboksar og kapslingar for innmontering av utstyr med annan verneart. Kortslutningsmotorar og utstyr for belysning. Ein Ex e-rekkjeklemmeboks inneheld berre Ex e-rekkjeklemmer, eller andre godkjente gneistsikre tilkoplingar.
Eksempel på merking: Ex e II T6
Ex e-utstyrsboks
Denne kapslinga kan innehalde Ex-godkjente indikatorlys, brytarar, trykknappar, instrumentsikringar osv. Ex e-utstyr blir meir og meir vanleg i bruk, og tek ofte over for reine Ex d-kapslingar, ved at det finst små og hendige Ex d-komponentar som kan plasserast inn i ein Ex e-utstyrsboks. Ex e-kapslingar blir utført i rustfritt stål og bronselegering, men plastmaterialet er i dag blitt så godt utvikla at mykje av utstyret blir produsert av dette materialet. Det fører til mindre vedlikehald og billegare kapslingar. Av anna Ex e-utstyr kan f.eks motorar og lysarmatur nemnast.
Ex o – Oljefylt utstyr
Elektriske apparat eller delar av apparat er senka ned i ei beskyttande væske, til dømes olje, sånn at at ein eksplosiv atmosfære som ligg over væska eller utanfor apparata, ikkje vert tent. Ex o-utstyr er sertifisert i høve til IEC 60 079-6 og NEK EN 50 015. Hovudbruksområda for Ex o-utstyr er transformatorar og startmotstandarar. Det er også viktig at utstyret vert montert i den stillinga som det er berekna for.
Ex q - Sandfylt utstyr
Granulat blir fylt i kapslinga rundt dei elektriske komponentane. Då unngår ein at ein innvendig lysboge tenner ein utvendig eksplosiv atmosfære. Ein kan f.eks bruka finkorna sand. Ex q-utstyr er sertifisert i høve til IEC 60 079-5 og NEK EN 50 017. Sandfylt utføring vert sjeldan brukt, men finst ofte der ein har brukt fasekompensator, til dømes i lysarmaturar i tennsikker utføring.
Ex i - Eigensikkert utstyr
Ex i (Eigensikre løysingar – IS – Intrinsic Safety) er ein teknikk der energien i dei elektriske krinsane vert avgrensa slik at systemet ikkje kan tenna gassar grunna gneist eller høg overflatetemperatur. Den tillatne energimengda er liten, men som regel meir enn stor nok for instrument og mange kommunikasjonssystem. EX i har store fordelar i forhold til sikkert vedlikehald av anlegget og er derfor ofte ein føretrekt vernemetode der energiomsettinga er låg. Ex i blir definert i to standardar, EX ia og EX ib. EX ia blir definert som at straumkrinsen ikkje skal kunne tenne av ei eksplosiv blanding av gass eller damp under normal drift eller ved ein enkelt feil, eller ein kombinasjon av to feil. EX ib vil seie at straumkrinsen ikkje skal kunne tenne av ei eksplosiv blanding av gass eller damp under normal drift eller ved ein enkelt feil.
Fordelar
-	Løysinga er akseptert i heile verda.
-	Det kan utførast vedlikehald på aktive system
-	Det finst eit stort utval av instrument.
-	Det er enkelt å dokumentera tryggleiken.
-	Det kan nyttast ”normal” kabel.
-	Det kan nyttast i sone 0
-	Det er enkelt å oppnå T4 klassifisering. (T4 er det mest vanlege kravet)
Isolator og Zenerbarriere
For å oppnå eit Ex i-system, må instrumentet koplast til ein isolator, eller zenerbarriere, som avgrensar straumen og spenninga som blir tilført. Dei vert plasserte i nærleiken av PLSen/kontrolleraren som styrer prosessen. Det er mest vanleg å nytte isolatorar – dei er galvanisk skilde frå kontrollsystemet med ein liten skilletrafo. Målekrinsen er isolert, lite utsett for støy og enkel å nytte. Zenerbarriere vert også nytta ein del. Denne er da ikkje galvanisk skilt frå kontrollsystemet, og ein må vere nøye med koplinga til jord for å ivareta tryggleiken og støyimmuniteten. Eit anlegg bygd med zenerbarierar skal ha eiga IS-jord som skal haldast så rein som mogleg.
Ex p - Overtrykkskapsling
Ex-p er ei kapsling der eksplosive blandingar av gass eller damp vert forhindra frå å trengje inn i kapslinga. Dette blir gjort ved å fylle kapslinga med luft eller gass med lågt oksygeninnhald. På den måten får ein eit innvendig overtrykk på minimum 0,5 mBar i forhold til atmosfæren som omgir kapslinga. På ei Ex-p kapsling må det vere minst to trykk- eller gjennomstrøymingsfølarar, som bryt straumen til kapslinga dersom overtrykket fell under 0,5 mBar.
I enkelte tilfelle er det nok at det blir gitt ein alarm med lys og lyd. Dersom straumen blir broten ved at trykket har sokke til under 0,5 mBar, vil det ta ei viss tid før ein får tilbake straumen (purging time). Dette er fordi at heile kapslingen skal gjennomspylast med luft av ei slik mengd at det tilsvarer 5 gonger det frie indre volumet i kapslinga. Dette vil jo også oppstå dersom kapslinga har blitt opna.
Ei slik gjennomspyling med luft vert ofte kalla for «purging». Ex p-utstyr vert ofte nytta når gneistgivande eller varme komponentar må plasserast i eksplosjonsfarlege område. Kontrollrom, analyserom og containarar kan også vere overtrykksbeskytta. Ex p-utstyr er godkjent ut frå CENELEC EN 50 014 Generell forskrifter og CENELEC EN 50 016 Overtrykksutførelse.
Eininga kiste
Kiste er ei måleining får mengd som tidlegare vart nytta for somme varer. Til dømes var ei kiste lik 48 flasker fransk raudvin eller 225 plater kvitblikk.
Polarforsking
Polarforsking viser gjerne til reiser i polare område, ikkje berre for å nå sjølve Nordpolen eller Sørpolen, men også for å utforska andre område nord for den nordlege polarsirkelen (66° 32′ N) eller sør for den sørlege polarsirkelen.
Typar
Ein skil i hovudsak mellom:
I tillegg kan ein skilja ut ekspedisjonar til Svalbard og andre stadar i det arktiske eller antarktiske området.
Formål
Slike ekspedisjonar kan ha fleire formål:
I tillegg til slike formål kan ein også prøva å finna gode skipsruter, stadar eigna til jakt (t.d. av kvalar, pelsdyr og liknande) eller anna nytting av ressursar, stadar eigna til hamner og anna form for overvintring og busetjing eller berre å leggja beslag på område som ikkje tilhøyrer andre statar. I nyare tid har ein del polarekspedisjonar nærast hatt preg av å vera idrettsprestasjonar eller uthaldsprøvar for deltakaren eller deltakarane.
Oversikt
Historisk byrja polarekspedisjonane på slutten av 1400-talet, men først i det neste hundreåret fekk dei ein meir systematisk karakter. Særleg England og Nederland førte an, men andre land deltok òg. For Danmark-Noreg markerte Hans Egede si reise til Grønland eit vendepunkt for landet si verksemd innan dette området, og frå andre halvdel av 1800-talet og til no har dansk og norsk innsats for polarekspedisjonar vore sterk. Størstedelen av den danske verksemda har vore retta mot Grønland, men også andre område, særleg til Nord-Amerika, som Vitus Bering sin kjende ekspedisjon til farvatnet mellom Sibir og Alaska.
Andre land, som England, USA, og Russland (der ein i denne samanhengen også må rekna det tidlegare Sovjetunionen) har gjort ekspedisjonar såvel til Nordpolen og Arktis som til Sørpolen og Antarktis.
Polarstasjonar
I løpet av 1900-talet har dei eigentlege polarekspedisjonane i stor grad blitt supplerte med vedvarande tilstadevere på faste polarforskingsstasjonar, noko som særleg gjeld Antarktis men også Grønland.
Fylkesveg 554 i Hedmark
Fylkesveg 554 i Hedmark går mellom Skogbruksmuseet og Elverum kyrkje i Elverum kommune. Vegen er 0,8 km lang.
A Woofer in Tweeter's Clothing
A Woofer in Tweeter's Clothing er det andre studioalbumet til det amerikanske rockebandet Sparks. Det kom ut i 1972 og inneheld singelen «Girl from Germany». Det vart det siste albumet gjeve ut med dei fem originale medlemmane i Sparks.
Albumet vart spelt inn og miksa i ID Sound i La Brea og Walley Heider Studios, og vart produsert av Thaddeus James Lowe, då lydteknikaren til Todd Rundgren og tidlegare songar i The Electric Prunes. Albumet fekk middels til positive meldingar då det kom ut i februar 1972. Plateomslaget vart fotografert av Larry DuPont og Ron Mael.
Utgjeving
A Woofer in Tweeter's Clothing kom ut i februar 1972. Det vart ikkje ein stor suksess og gjekk ikkje inn på Billboard 200 i USA. Etter at gruppa vart ein overraskande suksess i Storbritannia, vart «Girl from Germany» gjeven ut på singel der, men han gjekk ikkje inn på lista.
Albumet førte til ein turné til Storbritannia, inkludert ein periode som fast band på The Marquee i London, som trass i mykje tilrop frå publikum, skaffa dette dei eit større kult-følgje. Ei framsyning på BBC Television-programmet Old Grey Whistle Test førte til auka interesse, trass i ei kald mottaking frå programleiaren Bob Harris.
Nyutgjevingar
A Woofer in Tweeter's Clothing har vore gjeven ut fleire gonger på ny etter 1972. Det har ofte kome ut i lag med føregangaren Sparks. Ei slik utgåve kom i 1975 for å utnytte suksessen deira i Storbritannia. Denne versjonen heitte 2 Originals of Sparks og kom som eit dobbeltalbum med eit hefte på 14 sider.
I 1988 kom albumet for første gongen ut på CD, igjen i lag med det første Sparks-albumet, men for å få plass til begge platene på ei enkel CD-plate vart dei fire siste songane på albumet mastra på ein høgare snøggleik enn på den originale plata, og korta ned speletida til 39:27. Sjølv om albumet sidan har kome ut aleine, inkludert den siste utgjevinga på Rhino Encore i 2008, har ein halde fram å nytte denne raskare masterutgåva.
Mottaking
A Woofer In Tweeter's Clothing fekk middels til positive meldingar av kritikarane.
Allmusic skreiv om albumet: «Albumet byggjer på styrkane til debutplata og skapar ei enno betre oppleving. Den same fem medlemmane kjem med fleire skarpe framferder. Ein kvar som lurer på kvifor Faith No More seinare dukka opp på Sparks sitt eige hyllestalbum, Plagiarism, treng berre å høyre på Woofer for å forstå. Som ein fullstendig puré av musikalske stilartar med vridde synspunkt, er det eit perfekt album.»
Det newzealandske kvinnelandslaget i fotball
New Zealand sitt kvinnelandslag i fotball er det kvinnelege landslaget i fotball for New Zealand. Det representerer landet i internasjonale fotballturneringar, og vert regulert av New Zealand Football. Landslaget spelte sin fyrste internasjonale kamp i 1975 og deltok i sin fyrste store meisterskap i 1983.
Stuart Duncan
Stuart Duncan er ein amerikansk bluegrassmusikar som spelar fele, mandolin, gitar og banjo.
Kagghamraån-vassdraget
Kagghamraån-vassdraget er eit vassdrag som består av av fleire innsjøar og elvar med felles vassføring til Kaggfjärden i Austersjøen. Nedbørfeltet er på 97 km², og ligg hovudsakleg i Botkyrka kommun i Stockholms län i Södermanland i Sverige.
Hovudelva i vassdraget, Kagghamraån, utgjer ein av dei viktigaste stadane langs den svenske austkysten for reproduksjon. Her finn ein mellom anna kvitfinna steinulke og niauge.
Stuart Duncan
Duncan har vore medlem av Nashville Bluegrass Band sidan 1985. Han har òg arbeidd som studiomusikar og spelt med mange kjende artistar som George Strait, Dolly Parton, Reba McEntire og Barbra Streisand. I 2006 turnerte han i lag med Mark Knopfler og Emmylou Harris på Roadrunning-turneen deira, og han er med på All the Roadrunning og Real Live Roadrunning. I 2008 vart han med Robert Plant og Alison Krauss på turneen etter det kritikarroste albumet Raising Sand.
Duncan har vunne fleire prisar. Som medlem av Nashville Bluegrass Band vann han Grammy for beste bluegrassalbum i 1994 og 1996. Duncan vart kåra til årets felespelar av Academy of Country Music i 1996, 1998, 1999, 2001 og 2004.
TNT-ekvivalent
TNT-ekvivalent er ein metode for å kvantifisere energien som vert utløyst i eksplosjonar. Eit «tonn TNT» er ei eining lik 4,184 gigajoule, som er omtrent energimengda frigjort i detoneringa av eitt tonn med TNT. Eit megatonn TNT er ei energieining lik 4,184 petajoule.
Kilotonn og megatonn TNT har tradisjonelt vorte nytta for energiutybytte og dermed den øydeleggande krafta i kjernevåpen. I nyare tid har han òg vorte nytta for å skildre energien frigjort i andre særs øydeleggande hendingar, som asteroidenedslag. TNT er derimot ikkje den mest energirike av dei vanlege eksplosiva. Dynamitt har til dømes kring 60 % høgare energitettleik.
Kjelder
''
Kviteseid gamle kyrkje
Kyrkja var i mange år datert til midten av 1100-talet, men nyare forsking peikar mot ca. 1260. Kan hende har forskjellige delar forskjellige aldrar. Kyrkja er uansett ei av dei eldste kyrkjene i Telemark. Våpenhuset framfor portalen er frå 1700-talet, og takryttaren er frå 1800-talet.
Kyrkja har innviingskors frå 1200-talet i koret, og det er avdekka kalkmåleri og inskripsjonar frå 1500- og 1600-talet. Himlinga vart endra i 1713–14 og er dekorert med blomerankar måla av Thomas Blix. Blix har òg dekorert galleribrystninga i skipet.
Kyrkja står usentralt i bygda og vart som soknekyrkje avløyst av Kviteseid nye kyrkje i 1916. Ho vart forsiktig restaurert i 1929 og 1969.
Orgelet vart i si tid bygd for Flatdal kyrkje, og vart restaurert av Henrik Brinck Hansen og montert i Kviteseid gamle kyrkje i 2002.
Det newzealandske kvinnelandslaget i fotball
Resultat i internasjonale meisterskap
''Resultata som er vist under er berre turneringar der New Zealand har delteke. Turneringar dei ikkje har tatt del i er ikkje førte opp.''
Holmen på Fedje
Holmen er ein gard og ein holme på Fedje. Holmen var opphavleg tre bruk: sjølve Holmen, Kremmarholmen og Ertsholmen. Han vart nemnd første gongen i 1563. Dei to sistnemnde vart mest truleg fråskild Holmen, men vart etter kvart brukt meir og meir i lag, og i 1859 vart dei slått saman igjen, då kalla Kremmarholmen. Ertsholmen vart nemnd første gongen i 1644 og vart òg kalla Vågen.
Holmen med Kremmarholmen og Ertsholmen er ein holme i Kyrkjevågen, midt i hovudhamna på Fedje. Han ligg sentralt til for båttrafikken, og det vart tidleg handels- og gjestgjevarstad her. I tillegg til denne holmen, omfatta eigedomen òg heile Vestkanten, som er den nordvestlege delen av Fedje. Dette området var i lange tider utan busetnader og vart nytta som beitemark for Holmen. På 1800-talet fekk fleire setje opp hus her, men utan tilgang til jord.
Koherent einingssystem
Koherent einingssystem eller samstemt einingssystem er eit einingsystem der einingane er valde slik at alle likningar mellom fysiske storleikar enno er korrekte om ein sløyfar einingane og berre skriv måltala for storleikane. Likninga F = ma uttrykkjer ein fysisk samanheng mellom kraft, masse og akselerasjon. Dersom krafta blir gjeven i newton, massen i kg og akselerasjonen i m/s², er denne likninga talmessig riktig. SI-systemet er eit døme på eit koherent einingssystem.
MacDonald
MacDonald, Macdonald og McDonald er angliserte former av det skotsk- og irsk-gæliske slektsnamnet MacDhòmhnaill, som i moderne gælisk også blir omforma til McConnell. Det gæliske namnet er eit patronym der Mac tyder 'son' og Dhòmhnaill tyder 'av Dòmhnall'. Personnamnet «Dòmhnall» er sett saman av domno, 'verd' og val, 'makt, styre'. I høve til det skotske klansystemet viser dei ulike namneformene til MacDonald-klanen.
Munt Cotschen
Munt Cotschen er eit fjell i Livignofjella (Alpane), på grensa mellom Italia og Sveits.
Borgny Dam-Nielsen
Borgny Dam-Nielsen er ein norsk forfattar, biblioteksjef, kulturarbeidar og bioingeniør. Ho er busett i Selje. Dam-Nielsen var biblioteksjef i Selje fram til 2003. Ho har også m.a. jobba med 1000 års-jubileet i Selje 1996-1997. Dam-Nielsen er utdanna bioingeniør og jobba i fleire år på laboratoriet ved Nordfjord sjukehus.
Borgny Dam-Nielsen hadde ei tid sitt eige forlag i Selje, Scriptoriet, som i 1997, i samarbeid med Pilegrimsforlaget, gav ut boka «Selja – Sunnivakulten og pilegrimsmålet» av Eivind Luthen, og forlaget hennar fekk dessutan gitt ut eit manus av Sigrid Undset: «Den hellige Sunniva» i 2000.
Farum
Farum kyrkje er den eldste bygningen i Farum. Farum Park, eit fotballstadion med 9 500 sitjeplassar, er heimebane for FC Nordsjælland.
Antonio Stradivari
Antonio Stradivari var ein italiensk strengeinstrumentmakar, av mange rekna som den fremste fiolinmakaren nokon sinne. Han påverka utforminga av dagens moderne fiolin, både i høve til proporsjonar og utforminga av stolen på instrumentet.